Dame i gospodo, poštovane kolegice i kolege delegati, prisutni predstavnici Vijeća ministara BiH, poštovani predstavnici mediji, srdačno vas pozdravljam i otvaram 4. hitnu sjednicu Doma naroda Parlamentarne skupštine BiH. Sjednici prisustvuje 14 delegata, od kojih 5 iz reda bošnjačkog naroda, 4 iz reda hrvatskog naroda i 5 iz reda srpskog naroda. Za 4. hitnu sjednicu predlažem sljedeći: Dnevni red 1. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2017. godinu (drugo čitanje), dostavljen od Predstavničkgo doma Parlametnarne skupštine BiH, broj: 01,02-02-1-2914/16, od 15.12.2016. Ovo je usaglašeni dnevni red Kolegija Doma naroda. Da li se neko javlja za riječ? Ima li izmjena i dopuna dnevnog reda? Ako nema, a nema, konstatujem da smo usvojili dnevni red. Prelazimo na prvu tačku dnevnog reda, Ad. 1. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2017. godinu (drugo čitanje), dostavljen od Predstavničkgo doma Parlametnarne skupštine BiH, broj: 01,02-02-1-2914/16, od 15.12.2016. Ovo je drugo čitanje. U drugom čitanju vodi se rasprava o amandmanima i glasa se o Prijedlogu zakona. Dobili ste Izvještaj Komisije za finansije i bdudžet Doma naroda. Komisija je prihvatila tekst Prijedloga zakona o Budžetu institucija Bosne i Hercegovine i međunarodnih obaveza Bosne i Hercegovine za 2017. godinu, konstatovala da nije bilo amandmana i predlaže Domu njegovo usvajanje. Predstavnički dom je usvojio Zakon o Budžetu institucija Bosne i Hercegovine i međunarodnih obaveza Bosne i Hercegovine za 2017. godinu sa 6 amandmana koji su sastavni dio teksta Zakona i dostavio ga Domu naroda na daljnje razmatranje. 2 Riječ dajem predsjedavajućoj Komisije za finansije i budžet Doma naroda, gospođi Ljilji Zovko. Izvolite.
Kao u Izvještaju.
Kao u Izvještaju. Dajem riječ predlagaču Zakona ako želi. ____________(?) [[nije uključen mikrofon]] Nema potrebe. Otvaram raspravu. Da li se neko javlja za riječ? Zaključujem raspravu. Glasamo o Prijedlogu zakona.
nije uključen mikrofon
Ponavljamo glasanje zbog gospodina Bariše Čolaka, odnosno tehnike koja je pred njim. Prisutno je 14 delegata – za je bilo 10, protiv 4, bez suzdržanih glasova. Federacija BiH 8 za, 1 protiv, bez suzdržanih glasova, Republika Srpska 2 za, 3 protiv, bez suzdržanih glasova. Postoji opća većina, postoji entitetska većina, konstatiram da smo Zakona o Budžetu institucija Bosne i Hercegovine i međunarodnih obaveza Bosne i Hercegovine za 2017. godinu usvojili. Ministru čestitam i Vijeću ministara. Naravno, i vama se zahvaljujem. Poštovane dame i gospodo konstatiram da smo 4. hitnu sjednicu Doma naroda okončali i ja ovim zaključujem sjednicu. O datumu održavanja naredne sjednice bićete naknadno obaviješteni. Hvala vam lijepo. Sjednica završena u 15:20 sati.